
O Volapükaflens Valöpo! 


Pidob vemo, das ejonob ladeti dobik Vicifala su pad IL11:2006 
gaseda; ladet oma verätik binon : G.P.O. Box 5985, HONG-KONG, Tsyinän. 


Volapükaflens anik sagons, das neai espikons Volapüki, e binons 
närvodiks lo tikamagot somik. Mutob sagön, das no spikoy Volapüki suvo, bi 
Volapüflens no binons mödiks. Ab ven laboy pöti gudik ad spikön Volapüko, 
no sötoy refudön pöti at. „Do kanob gudiko penön, no kanob spikön,” sagoy. 
Ekö mobils frutik ad fasilükön spikoti Volapüka: 


. Balido neodoy okkonfidi (e kleiliko noli Volapüka!) ab okkonfid 
jafon milagis! 


Telido, bi Volapük neodon vódis nemódik ad dajonón tikamagotis 
alsotik, no steifüloyós ad spikón tu vifiko. Mens anik cedons, das if no spikoy 
vifiko, no reigoy püki, ab atos binos neveratik! 


Kilido, geboyös —oy pó spikots valemik.. Binos fasilikum. Ya sevoy 
spikotadinis, kels nitedons oyi — sekü atos, labükoyós lisedi vódas zesüdik ad 
atos. 


Folido, geboyös vödis nekomplitik. Tikamagots kanons ti ai 
pamagulön fa vöds balugik. If kespikan gebon vödi(s), keli(s) no suemoy, 
täno säkoyös kleilükami! 


Äsä elogols, egebob finoti —oy! Äbinos fasilikum!! Ab at tefon te 
spikotis valemik. Ven spikol nätimikumo, kleiliko mutoy gebön elis -ob ed — 
ol, ab atos binos klülabikos, no-li? 


Valikosi Gudikün Oles ed Olikanes 


Fk 

TÄV LÜ FAERUÄNS (DIL TELID) 
Fa hiel Robert Pontnau 





Länäd Faeruänik binon klifik; klifs löükons okis se mel. Klifs 
nen bims, grüniks kodü yeb, kö bälätons jips. Klifs kö nästons böds. 
Vegs gudik yümons zifis e vilagis. Lifanivod binon geilik, ibä Danän 
fienon kildili bücáta. Vaibobs lü vilag „Kirkjuböur,” kö flen Norgänik 
oba, kel ästudom seimüpo tö „Torshavn” Faeruänapüki, e kel seivom 
profäsoran Poulsen. „Kirkjuböur” sinifon „glügavilag.” Binon cifazif 
vönädik nisulema. Nilü „Torshavn,” pö flan votik belema, stanon 
glügafailot, bijopän vönädik nisulema. Nilü glüg at dabinon glüg 
nulikum, ab niteda läsik. Farmamused gretik, labü möns blägik ko 
nufs turbagik e fenäts redik, äbinon lödöp bijopa jü Reformat 
Luteranik. 


Pë naed balid änügolob ini dom privatik Faeruänik. Äbinon 
pülik, ab völs pätegons fa buks in püks mödik. Profäsoran äspikon 
obes me Danänapük skilädik tefü vödistuk. Mutoy jafön vödis nulik 
ad pladulön dinis nulädik. I steifüloy (ko plöp läsik) ad plaädön vödis 
Danänik medü vöds Faeruänik. Stukoy vödis, u me vöds kobopladöl, 
u gevoy vöde siämi nulik. Profäsoran lofom obes fidi, cifo bodi ko 
prods melik. Zibs mödik jinons binön uts länas Skandinänik votik. 


Lespat lü zifil „Vestmanna,” nolüdü el „Streymoy” äbinon 
lunikün, keli ädunob. Nen tood, sekidoy de nibuds, kels binons 
saidiko jeriks. Zifil „Vestmanna” muton binön zif pro Faeruänans, ibä 
binon saidiko gretik. Famon demü bödaklifs. Törans kanons nafön 
zü melajol nolüdik. Klifs labons fomis magälik; suvo nafoy da kevs 
susmelik, kiópio nügoloy me nafil. Böds binons lödans soelik klifas at. 
Us äsenob somödiko nämädi nata nolüdik. Mens senons okis 
pemuüköls fa nat sovadik, kö mel e klifs mesülons dö dabin okas, e 
kela tepi mens kanons te vitön, ab neai takedükön. 


Vilob finükön konoti oba dub vöds anik tefü Faeruánapük. 
Binon Skandinänapük vönik äs spikoy oni in Lisladän. Vödastok jinon 
binön ut pükas nulädik Skandinänik, ab edakipon deklini äsi konyugis 

mödikum. Lisladänans kanons reidön oni, ab neodoy delis anik ad 
suemön spikölanis, bi sit fonetik difon mödo. Zuo Faeruänapük 
dalabon fomis gramatik nemödikum, ka Lisladänapük. Utans, kels 
vilons lärnön oni, e kels ya sevons püki seimik Skandinänik, otuvons, 
das tidodabuk tiädü : „Kursus i faeroesk” kobü kasät fa söl Jeffrei 
Hendriksen, kel binom niveraprofäsoran, binon legudik. 
Linglänapüko dabinon „Introduction to modern Faroese,” kel diseinon 
ad dajonën püki, plu ka ad tidön oni. 


Älifädob su Faeruäns vakeni mu plitiki, ab toä äkanob spikön 
püki komunik, nesuviküno äspikob Faeruänanes dö yegäds fefik. Do 
alan sion, das lif us binon plitik, e das fikul cifik binädon me jenöfot, 
das läns votik binons so fagiks ven viloy tävön; no kanob sevön, va id 
ob kanoböv lödön dü lunüp in län smalik at nen naütön obi! 


FIN 

KOJMAR BOADIK E DRATIK 
Fa hiel John Redgwell 


Ämutoy plaädön dratis lödateada obsik. Kapenans ya 
imeikoms boadalaedis zü nufed. Lektinans äpromoms ad kömön tü 
tudel balidkömöl, ab jenöfo no äkömoms, bi balan omas ämalädom. 
Plao äkömoms tü dödel ad primön vobodi. Äsagoms, das öfinükoms 
vobodi tü mudel sököl, ab tü del at man, kel ämutom blinön kabi, no 
älükömom, klu no äkanoms finükön oni. Ämutoms zögön dini jüs 
vig sököl! Dönu äspetobs ed ädotobs. 


Mudel viga sököl älükömon. Lektinans älükömoms 
kuratáliko - ab no ad vobön! Änunoms obes, das mutoms finükön 
vobodi in dom votik! Fino äfinükoms vobodi dratik tü del sököl, ab 
kojmar no nog ifinikon pro obs. Kapenans ämutoms gekömön ad 
meikön tegedi boadik sus dratäd. Timü at, lektinans i mutoms 
gekömön, bi dalogan ätüvom, das no iläükoms drati lütailik lü föns 
valik. Nen ons riskobs lifi obsik - kojmar kion! 

fad Hiels Glenarvan, MacNabbs, Paganel, Robert äsi matrods bofik cla ‘Dunar 


żsevabo: hiels Tom Austin e Mulrady monitoms lüodü Landens. Limans sedanefa 
; pesūädükoms fümo, das otuvoms nepubanis, if binonöv ve: büoced hiela 


; Paganel, sevabo: das Käpten Grant jenöfo pefanom fa lindiyans, 


ekolkmoms neletiani balid gretik. £ pö naed balid, 
In fälid nabik muludimofan sukom “° jinos, das taladrem 


' I ejenon! No pëtos is 
ia maaa ` pro muluds. Mutobs 


SS na 
„Epõlavegobs-li -X > güflekön obis.” 





nNo, osl! o “we „Ol kanol güflekö 
veg pestöbon.” ** 

smalik ai föfio ini belem. Riskäd 
nonik dredükon oni, do lut rafinik 


Fümädiko nüdranon grupanef 
blufon vemo nämi ä sufidi ona. 
f 


Etuvob oni 


bsös!” 
sevön, das aneito „Slipobsös! 
ötakı lä filö 

LOTER TÖ BABÜLONÄN (DIL TELID) 
Fa hiel Jorge Luís Borges 


(Balükam at izesüdon, bi tölats nulik äbinons vemo veitiks š komplitiks). 
Telido, šlonon, das loter övedon klänik, glatik š valemik. Päproibon sel 
moniälik zötas. Ya pänüdugöl ini müsters ela ,„Bel,” man libik alik 
sunädo äprimon ad kompenën pö loteritireds saludik, kels äjenons in 
labürens goda ün neits mäldeg alik, e kels äfümetons fätoti omik jü turn 
ösököl. Seks äbinons nekalkuloviks. Nüm gönik äkanon kodön 
tovami obsik lü konsälalef magivanas u fanäbami neflena (notika u 
nätimika), u, in dag püdik slipacema, komi voma, kel iprimof ad jänälön 
obis, u keli ya no äspelobs ad dönulogön. Nüm badik: mitulami, 
jemükami, deadami. Semikna jenöfot bal — sasen lukomunik ela C, 
vikod klänöfik ela B — äbinon tuvedot letälenik loteritiredas kildeg u 
foldegas. Yümätam tiredas äbinon fikulik; ab sötos pamemön, das 
pösods Kompenäta äbinons (e nog binons) valanämädiks š lukäfiks. 
Ön jenets mödik, nol, das freds semik ibinons sek fädas, iläsükonöv tugi 
onsik; ad skeapön de neblesir at, pösods Kompenäta ägebons 
tikodükamis e magivi. Steps onsik, bits e dunots onas, äbinons kläniks. 
Ad vestigön spelis u jekälis nätimikis mena alik, ägebidons dö strologans 
e lükans. Ädabinons leons largentik semik; ädabinon jiedöp saludik, 
»Qaphqa” panemöl; ädabinons hogs semik len vatidugian bäldik 
pipuinädöl kels, bai ced valemik, ödugons lü Kompenät; badikans e 
gudikans äkipidons kusadis ini plads at. Ragiv lafabik äkonleton nunis at 
pepenöl me niväts distöfik verata. 


Nekredölo, no ädefons vögs nebaicedöl. Kompenät, me prüd 
kösömik oka, no ägespikon stedöfo. Äbuükon ad skätön, bevü failots 
maskarifabriköpa, takomipi brefik, kel anu binon dil penädas saludik. 
Vödem pastümöl at äküpeton, das loter binon länumam fädöfa ini 
volaleod, e das zepam pölas no binon taspikam fädöfa, ab taädo 
fümükam onik. Id äküpeton, das leons et ed el „Qaphqa,” gef saludik 
et, do no pätataköls fa Kompenät (kel no iklemon gitäti ad konsultön 
onis), ödunodons nen garan calöfik. 

Stet at ästilükon muifis notidik. Id äprodon vobedis votik, ba no 
pibüosagölis fa lautans. Dibiko ävotükon lani e tölatis Kompenäta. 
Tim nemödik reton obe; sagons, das naf obsik suno odevegon; ab 
osteifülob ad plänön atosi. 


Ojinos dido nekredovik, das nek isteifülon ad tuvön teorodi 
valemik pledas. Babülonänans binons nemodo fomälöfik. Getedons 
lonädis fädas, givons ones lifi oksik, speli oksik, dajeki tudredälik oksik, 
ab no vilons okso vestigön lonis onsik labürenikis u glöpis tulöl, kels 
sävilupons onis. Stet fa ob pemäniotöl ye ästigädon bespikis mödik 
natäla lonik-matematik. De bal onas pämoton tikamagot sököl: if 
loter binon nämükam fädöfa, lüükam periodik kaota leode, lespade, no 
binosöv-li gidöfikum, if fidöf öflunonöv dilis valik tireda, no te bali? 


No binos-li smilöfik, das fädöf öfümeton deidami neka, ab no 
jäfäti onik — notidik u klänik — ünü düp bal u yels tum? Favs vemo 
gidiks ats äkodons fino votükami lelogabik, kelas komplitis (pänämükölis 
fa dul tumyelas) te jäfüdisevans nemödik suemons, ab kelis osteifülob ad 
skätön naböfo. 


Fomälobsöd loteratiredi balid, kel fümeton deadami mana 
semik. Ad dadunön oni, loteritired telid jenon, kel mobon, sagobsös, 
odeijütans mögik mäl. Se odeijütans at, folans kanons primön 
loteritiredi kilid, kel onunon nemi odeijütana jenöfik, telans kanons 
plaädön büdi negönik me büd läbik (samo, otuvam diva), balan otuükon 
deadami (as sam, onotidükon oni, ud opluükon mödoti tomas), votikans 
kanons refudön ad dadunën oni... Somik binon skemat sümbolik. 
Jenöfo num loteritiredas binon nenfinik. Slud nonik binon dafinik, ons 
valik volfons ini tuigs susnumik. Nennolans büocedons, das tireds 
nenfinik flagons timi nenfinik; jenöfo, saidos, das tim binon nenfiniko 
dilovik, äsä tidon fab famik : „Futorön ta tortug.” Nenfinöf at lönedon 
magifiko pö fäds nebüosagovik e pö Dial Sülik Lotera, keli kultons 
platonans . . . 


(Finoti kanoy reidön ün mul okömöl) Tradutod fa hiel Sérgio Meira) 

KÄLOLÖS LADI ! 
Fa hiel John Redgwell 


Brefiko bü Kritid, jiflen gudikün jimatana obik ädeadof süpo 
demü laditatak, bäldotü lifayels luldegjöl. Ni of, ni sanan ofa 
äsevons, das älabof ladamalädi. Ekö nuned pro valans - mutobs 
kälön ladi obsik! 


Noe mens bigik abi mens slenik plakons laditatakis; jenöfo 
jiflen jimatana obik äbinof slenik. Mödans kredons, das ladamaläd 
binon maläd te manas. Jenöfo i voms mödik plakofs oni. 
Smökam, pinäd esatüköl, jueg erafinüköl, lalkohol ä sal tu mödiks 
xäinons riski ladamaláda. Koapimuf nesaidik kanon i xäinön riski. 


Jiflen jimatana obik (äs fat obik, kel ädeadom bäldotü 
lifayelas mäldeg jöl kodü laditatak) äsmökof zigarülis. Sanan obik 
änunom obe, das smökam zigarülas smalik te degas a del ösaidon 
ad kodön ladamalädi. Äfredom, ven äsagob ome, das ob no 
smökob. 


Cedü ob, smökam binon kod gretikün laditatakas. Ye pated 
pinäda, keli fidobs, i binon vemo veütik. Pinäds mononeesatüköl 
binons gudiküns tefü lad saunik. Pinäds at komädons in, samo, 
nóts, learaflukaleül e navätasidaleül. Diátans komandons, das 
sötobs vitón miligi pinädafulik à mitis pinädik; ye sótobs fidön fitis 
leülik ömna a vig. 


Vo kredob, das if kälobs ladi, kanobs lunükön lifi obsik. 


vovvvovvovvvvvvvvv 
DÖ LUDRINAN E HEROT 





Hipul at, kel lëfom drinodi, Flen jofik älabom heroti; 


Töba no logom finodi; Ekömon de lefat - geroti! 
Ya binom brietik Pelebladon fa vien, 
Kodü vin vietik, Nu patomom fa klien 

E seimo no tuvom trodi! Ad sevükön lefate peroti! 


VOD TATIKÜN merses sassa saa SUVO VÖD RÄTIKÜN! 


